Augustus

Caesar Augustus (23 Gwynngala 63 KOK – 19 Est 14 OK), aswonnys ynwedh yn-dann y hanow genesigeth Octavian, o an kynsa emperour a Rom. Ev a rewlyas a  27 KOK bys yn y vernans yn 14 OK. Y studh avel fondyer an Prinsipat Roman, kynsa agwedh an Emperoureth Roman, a fasthas kemynro avel onan a'n moyha effeythus ledyoryon yn istori denel. 

Rewl Augustus a dhallathas oos a gres aswonnys avel Pax Romana. Dre vras an bys roman o rydh a gas vras rag moy es dew kansvledhen, yn dhespit a vreselyow parhus a omlesans emperourethek war emlow an Emperoureth ha bresel vredereth a vledhen gelwys "an Vledhen a Beswar Emperour" yn kever holyans emperourethek.

Mab asvabys o ev a rewlyer dien Repoblek Rom, Julius Caesar. Octavian a dhallathas rewlya y'n Nessa Drigourieth. Hemm o tri gour a relya Repoblek Rom: Mark Antony, Lepidus hag Octavian. An drigourieth a dorras yn 33 KOK ha disakord a dreylyas dhe vresel vredereth yn 31 KOK. Wosa gwaynya an strif nerth, Octavian a veu votyes dhe vos Emperour gans an Senedh Roman yn 31 KOK. Ev a gemeras an hanow "Augustus" (a styr 'eksaltys'). Ev a rewlyas bys yn 14 OK, pan dheuth y lesvab ha deuv Tiberius dhe vos Emperour yn y le.

Klass:Emperours
Klass:Faros
Klass:Italians
Klass:Mernansow 14
Klass:Dinethyansow 63 KOK